SARAJEVO - Sebija Izetbegović, supru-ga Bakira Izetbegovića, lidera SDA i predsjedavajućeg Predsjedništva BiH, odlučila je da ne prihvati kandidaturu za funkciju kolektivnog šefa države.

Izetbegovićeva, koja je i generalni dire-+ktor Kliničkog centra Univerziteta u Sarajevu, prema saopštenju iz SDA, nave-la je u svom pismu da njen zadatak u popravljanju zdravstvenog sistema nije završen i da je njena namjera dalje raditi i doprinositi u tom smislu.

"Zahvalila je na ukazanoj časti i obavezala se na podršku SDA, podršku kandidatu SDA za člana Predsjedništva BiH i na dalji rad za dobrobit BiH", rekli su iz SDA.

Da ne ide u trku za fotelju svog živo-tnog saputnika, Izetbegovićeva je odlučila nekoliko dana nakon što je od kandidature odustao Denis Zvizdić, predsjedavajući Savjeta ministara BiH.

Time je, kada je riječ o kandidatima SDA, knjiga spala na dva imena, a u pitanju su Safet Softić i Šefik Džaferović.

Zvizdić je kazao da njegova odluka da se takođe povuče iz trke ostaje nepromijenjena.